CELEX: 32005D0375
Language: hu
Date: 2005-05-11 00:00:00
Title: 2005/375/EK: A Bizottság határozata (2005. május 11.) a 90/255/EGK határozatnak a hímivarú juh- és kecskefélék tenyésztési főkönyv mellékletébe való felvétele tekintetében történő módosításáról (az értesítés a C(2005) 1409. számú dokumentummal történt)  (EGT vonatkozású szöveg)

13.5.2005   
            
            
               HU
            
            
               Az Európai Unió Hivatalos Lapja
            
            
               L 121/87
            
         A BIZOTTSÁG HATÁROZATA
   (2005. május 11.)
   a 90/255/EGK határozatnak a hímivarú juh- és kecskefélék tenyésztési főkönyv mellékletébe való felvétele tekintetében történő módosításáról
   (az értesítés a C(2005) 1409. számú dokumentummal történt)
   (EGT vonatkozású szöveg)
   (2005/375/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a fajtatiszta tenyészjuhokról és tenyészkecskékről szóló, 1989. május 30-i 89/361/EGK tanácsi irányelvre (1) és különösen annak 4. cikke második francia bekezdésére,
   mivel:
   
               (1)
            
            
               A fajtatiszta tenyészjuhok és tenyészkecskék tenyésztési főkönyvbe történő bejegyzésére irányadó szempontok megállapításáról szóló, 1990. május 10-i 90/255/EGK bizottsági határozat (2) előírja, hogy a tenyésztői szervezetek vagy szövetségek dönthetnek arról, hogy egyes hímivarú tenyészállatokat – amelyek meghatározása egy zárt jegyzékben található – felvesznek a tenyésztési főkönyv mellékletébe.
            
         
               (2)
            
            
               Ez a jegyzék nem bizonyult praktikusnak és rugalmasnak, és olyan rugalmas eljárással kell helyettesíteni, amelynek során a tenyésztői szervezetek egy világosan meghatározott és felügyelt tenyésztési program keretében dönthetnek a szükséges genetikai források használata mellett.
            
         
               (3)
            
            
               Az állati genetikai források védelme érdekében lehetővé kell tenni az elismert tenyésztői szervezetek vagy szövetségek számára, hogy megfelelő esetekben mellékletekkel lássák el tenyésztési főkönyveiket az olyan hímivarú egyedek esetében, amelyek nem felelnek meg a tenyésztési főkönyv törzsrészébe való felvételi kritériumoknak, de a fajta megőrzése szempontjából értékesek.
            
         
               (4)
            
            
               Az egyes hímivarú egyedek tenyésztési főkönyv mellékletébe való felvételére és az ilyen hímivarú egyedek utódainak a tenyésztési főkönyv törzsrészébe való felvételére vonatkozó szabályoknak kellőképpen szigorúnak és diszkriminációmentesnek kell lenniük. E célból ezeket a fajtatiszta tenyészjuhok és tenyészkecskék tenyésztési főkönyveit létrehozó vagy vezető tenyésztői szervezetekre és szövetségekre vonatkozó alkalmassági szempontok megállapításáról szóló, 1990. május 10-i 90/254/EGK bizottsági határozatban (3) említett illetékes hatósághoz előzetes jóváhagyásra be kell nyújtani.
            
         
               (5)
            
            
               Az e határozatban előírt intézkedések összhangban vannak az Állattenyésztés-technológiai Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 90/255/EGK határozat mellékletének helyébe e határozat mellékletének szövege lép.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. május 11-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 153., 1989.6.6., 30. o.
   
      (2)  HL L 145., 1990.6.8., 32. o.
   
      (3)  HL L 145., 1990.6.8., 30. o.
   
      MELLÉKLET
      
         
            „MELLÉKLET
            A 4. cikk negyedik francia bekezdésében előírt feltételek
            
                     
                        1.
                     
                     
                        A tenyésztési főkönyvnek a szokásosan intenzív tartásra szánt »rideg« fajtára kell vonatkoznia. A tenyésztői szövetségnek vagy szervezetnek bizonyítania kell, hogy a tenyésztési főkönyv törzsrészében nyilvántartásba vett hímivarú egyedek száma nem elegendő, és a tenyésztési programnak megfelelően tenyésztésre alkalmasak.
                     
                  
                     
                        2.
                     
                     
                        A tenyésztői szövetségnek vagy szervezetnek igazolnia kell, hogy a tenyésztési program keretében a hímivarú egyedek tenyésztési főkönyvében szükséges mellékletet szerepeltetni.
                     
                  
                     
                        3.
                     
                     
                        Meg kell állapítani azokat a feltételeket, amelyek mellett a tenyésztési főkönyv mellékletébe felvett hímivarú egyedek utódai szerepelhetnek a tenyésztési főkönyv törzsrészében, és e feltételeknek legalább olyan szigorúnak kell lenniük, mint a nőivarú egyedekre alkalmazott feltételeknek. E célból a tenyésztői szövetségnek vagy szervezetnek meg kell szereznie az illetékes hatóságoknak az adott szervezetre vonatkozó előzetes jóváhagyását a 90/254/EGK bizottsági határozattal összhangban.”